තැපැල් ගොඩනැගිලි ගොඩනැගීම නිරීක්ෂණයට ආ සුද්දාගේ ලොග් සටහන් පොතේ සටහන් කළ එක් අප්‍රසන්නම කාරණයක් ඇත. ගොඩනැගිල්ලේ වැඩෙහි නියුතු සිංහලයන් බුලත් විට කා කාරා කෙළගැසීම ගැන සුද්දා සටහන් කොට ඇත්තේ මහත් අප්‍රසන්න කටයුත්තක් ලෙසය. නමුත් පසු දිනම වැඩ බිමෙහි බුලත් විට කෑඹ තහනම් කොට තිබේ. මෙම තැපැල් ගොඩනැගිල්ල තනා සති දෙකක් මහජන ප්‍රදර්ශනයට තැබූ බව පුවත්පත්වල ඇත. ගොඩනැගිල්ල නිම කිරීමට වසර පහකට ආසන්න කාලයක් ගත වී ඇති අතර එය විවෘත කොට ඇත්තේ 1895 අගෝස්තු 19 වැනිදාවකය. ආණ්ඩුකාර නිවෙස අසලින්ම මෙම මහ තැපැල් හළ ඉදිකිරීමට ප්‍රධාන හේතුව වී ඇත්තේ එවකට බ්‍රිතාන්‍ය නීතිය අනුව ආණ්ඩුකාරවරයා රටෙන් බැහැර ගිය විට එම කටයුතු සොයා බැලීමට වගකිව යුතු පුද්ගලයා ලෙස බලය පැවරී තිබුණේ පෝස්ට් මාස්ටර් ජනරාල්වරයාට කියාය.
ගොඩනැගිල්ල නිම කිරීමට කෙතරම් කාලයක් ගත වී ඇතිද?
වසර පහකට ආසන්න කාලයක්